|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  **Programa**  **o I. izmjenama Programa građenja komunalne infrastrukture na području grada Koprivnice za 2023. godinu** | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za izgradnju grada, upravljanje nekretninama i komunalno gospodarstvo | |
| Cilj i glavne teme savjetovanja | 1. **Zakonska osnova**   Program o I. izmjenama Programa građenja komunalne infrastrukture na području grada Koprivnice za 2023. godinu u daljnjem tekstu: „I. izmjena Programa“), donosi se temelju članka 67. Zakona o komunalnom gospodarstvu (“Narodne novine” broj 68/18., 110/18. i 32/20.), članka 69. Zakona o šumama („Narodne novine“ broj: 68/18, 115/18, 98/19 i 32/20) i članka 40. Statuta Grada Koprivnice (“Glasnik Grada Koprivnice” broj 4/09., 1/12., 1/13., 3/13. – pročišćeni tekst 1/18, 2/20. i 1/21).   1. **Ocjena stanja i osnovna pitanja koja se uređuju aktom i objašnjenje pojedinih odredbi**   Programom se određuje slijedeće:  I. građevine komunalne infrastrukture koje će se graditi radi uređenja neuređenih dijelova  građevinskog područja  II. građevine komunalne infrastrukture koje će se graditi u uređenim dijelovima  građevinskog područja  III. građevine komunalne infrastrukture koje će se graditi izvan građevinskog područja  IV. postojeće građevine komunalne infrastrukture koje će se rekonstruirati i način  rekonstrukcije.  Vrijednost sredstava za gradnju objekata i uređaja komunalne infrastrukture za javne površine, staze, nerazvrstane ceste, javnu rasvjetu i odvodnju oborinskih voda planiranih unutar „I. izmjena Programa“ obuhvaća troškove izrade projektne dokumentacije i troškove izgradnje za planirane investicijske projekte. Planirani troškovi osim samih troškova izrade projektne dokumentacije, izvođenja radova i nabavke opreme, sadrže i sve prateće troškove – troškove ishođenja dozvola za građenje, stručnog nadzora i ostale troškove za poslove propisane regulativom vezanom uz gradnju.  Troškovi su planirani ovisno o obimu zahvata i dinamici odnosno planiranoj fazi provođenja pojedinog investicijskog projekta. Dio planiranih troškova tako se odnosi na nastavak provedbe već započetih investicijskih projekata, a dio na pripremu i provedbu investicijskih projekata čija realizacija je planirana u 2023. godini ili u narednom razdoblju.  Prioriteti odabira investicijskih projekata planiranih „I. izmjenom Programa“ i dinamika njihovog provođenja utvrđeni su na temelju kriterija temeljenih na stvaranju uvjeta za daljnji razvoj, usklađivanju s ostalim razvojnim projektima Grada, iskazanim zahtjevima građana, stanju postojećih objekata, te potrebnim zahvatima na povećanju sigurnosti i osiguranju odgovarajuće kvalitete postojeće komunalne infrastrukture.  I. GRAĐEVINE KOMUNALNE INFRASTRUKTURE KOJE ĆE SE GRADITI RADI  UREĐENJA NEUREĐENIH DIJELOVA GRAĐEVINSKOG PODRUČJA   * NERAZVRSTANE CESTE, EKI I JAVNA RASVJETA  1. *Dovršetak proširenja stambene zone „Lenišće B5“ u Koprivnici*   Ovom I. izmjenom Programa građenja revidiran je iznos predviđenih sredstva za izvođenje radova započete izgradnje u prethodnoj godini obzirom na dinamiku izvođenja radova u prethodnom financijskom razdoblju. Predviđena je izgradnja nove prometnice, kabelske kanalizacije (EKI) te nova javna rasvjeta u planiranom koridoru izvođenja radova.   1. *Raskrižje Ulice dr. Selingera i prometnice u stambenoj zoni „Lenišće B5“ (kod jugozapadne strane zgrade MUP)*   Ovom I. izmjenom Programa građenja revidiran je iznos predviđenih sredstava za izvođenje radova kao i svi popratni troškovi sukladno zakonskoj regulativi uređenja raskrižja Ulice dr. Selingera i prometnice u stambenoj zoni „Lenišće B5“ (kod jugozapadne strane zgrade MUP) po prethodno ishođenoj građevinskoj dozvoli kako bi se omogućila nesmetana prometna komunikacija iz i u stambenu zonu.   1. *Proširenje stambene zone „Pri Svetoj Magdaleni“ u Koprivnici – Ulica Alberta Heinricha (od Ulice kraljice Jelene do Ulice Dore Pejačević)*   Ovom I. izmjenom Programa građenja revidiran je iznos predviđenih sredstava na način da su osigurana sredstva za cjelokupnu provedbu navedene investicije izgradnje. Programom su planirana sredstva za izvođenje radova na izgradnji predmetne prometnice i obostranih staza s izvedbom kabelske kanalizacije i javne rasvjete uključujući i troškove provedbe stručnog nadzora nad izvođenjem radova.   1. *Proširenje poslovne zone „Radnička“ u Koprivnici*   Ovom I. izmjenom Programa građenja revidiran je iznos predviđenih sredstava z provedbu investicije izgradnje produžetka postojeće prometnice sjeverno od pruge s izvedbom kabelske kanalizacije i javne rasvjete uključujući i troškove provedbe stručnog nadzora nad izvođenjem radova.   1. *Nastavak komunalnog opremanja stambene zone „Cvjetna“*   Ovom I. izmjenom Programa građenja, planirani iznos za provedbu investicije ostaje nepromijenjen. Programom su predviđena sredstva za izradu projektne dokumentacije za izgradnju nove prometnice sa stazom, javnom rasvjetom i kabelskom kanalizacijom kao nastavak proširenja stambene zone „Cvjetna“. Osim sredstva potrebnih za izradu projektne dokumentacije, predviđena su i sredstva za ishođenje akta za gradnju sa svim pratećim troškovima.   1. *Proširenje stambene zone „Cinderišće“ u Koprivnici – Ulica Ivice Hiršla*   Ovom I. izmjenom Programa građenja planirana su sredstva za izvođenje radova na izgradnji predmetne prometnice s izvedbom kabelske kanalizacije i javne rasvjete uključujući i troškove provedbe stručnog nadzora nad izvođenjem radova.     1. *Proširenje stambene zone „Cerine“*   Ovom I. izmjenom Programa građenja planirana su sredstva za izvođenje radova na izgradnji predmetne prometnice, izgradnja staza, izvedba kabelske kanalizacije i javne rasvjete, hortikulturno uređenje i izgradnja parkirališta uz prometnicu, uključujući i troškove provedbe stručnog nadzora nad izvođenjem radova.  Također je predviđen i iznos za dovršetak projektne dokumentacije s ishođenjem akta za gradnju a sve u skladu s važećom regulativom, kao i rješavanje imovinsko pravnih odnosa u obuhvatu zahvata provedbe investicije.     * OSTALO   Ovom I. izmjenom Programa građenja, planirani iznos ostaje nepromijenjen u svrhu osiguranja sredstva za nepredviđene troškove izrade tehničkih rješenja, projektne dokumentacije, geodetskih podloga, otkup zemljišta, vršenje stručnog nadzora nad radovima za potrebe izvođenja građevina komunalne infrastrukture koje će se graditi radi uređenja neuređenih dijelova građevinskih područja.  Također predviđena je i mogućnost nepredvidivih troškova kao što su na primjer troškovi unutar investicija čija se realizacija u 2022. g. privodi kraju no postoji mogućnost da dio troškova ili sam okončani obračun bude proveden tijekom 2023. godine.  II. GRAĐEVINE KOMUNALNE INFRASTRUKTURE KOJE ĆE SE GRADITI U  UREĐENIM DIJELOVIMA GRAĐEVINSKOG PODRUČJA   * NERAZVRSTANE CESTE, EKI I JAVNA RASVJETA  1. *Kružno raskrižje na spoju Ulice Ivana Mažuranića, Starogradske i Špoljarske ulice*   Ovom I. izmjenom Programa građenja, osiguravaju se sredstva za dovršetak izrade projektne dokumentacije koja je do kraja realizirana u ovoj godini kao preduvjet za ishođenje akta za građenje.  Programom su i osigurana sredstva za rješavanje imovinsko pravnih odnosa odnosno kupnja zemljišta u zoni zahvata kao preduvjet za početak izgradnje i uređenja kružnog raskrižja. Također   1. *Kružno raskrižje na spoju državnih cesta DC2 i DC20 te Starčevićeve ulice*   Ovom I. izmjenom Programa građenja, planiran je iznos za nabavu projektne dokumentacije u svrhu ishođenja lokacijske dozvole. Svrha ishođenja lokacijske dozvole je definirati obuhvat zahvata nužan za realizaciju investicije te rješavanje imovinsko pravnih odnosa odnosno kupnja zemljišta i kuća u zoni zahvata kao preduvjet za početak izgradnje i uređenja kružnog raskrižja.   1. *Produžetak Ulice Ivana Đurkana u zoni „Dravska““*   Ovom I. izmjenom Programa građenja predviđena su sredstva za izradu projektne dokumentacije za izgradnju produžetka postojeće prometnice sa stazom, javnom rasvjetom i kabelskom kanalizacijom. Osim sredstva potrebnih za izradu projektne dokumentacije, predviđena su i sredstva za ishođenje akta za gradnju sa svim pratećim troškovima.   * JAVNE ZELENE POVRŠINE  1. *Rekreacijska zona „Cerine“*   Ovom I. izmjenom Programa građenja, planirani iznos za provedbu investicije ostaje nepromijenjen. Programom je predviđena izrada projektne dokumentacije za planiranje i razvoj nove rekreacijske zone „Cerine“ koja je planirana u skladu s GUP-om istočno od postojećeg bazenskog kompleksa. Planirana je razrada namjenskog korištenja prostora sa uklapanjem više sadržaja za rekreaciju na otvorenome kao i svih nužnih popratnih sadržaja.  *3. Izgradnja Skate Parka*  Ovom I. izmjenom Programa građenja, planirani iznos za provedbu investicije ostaje nepromijenjen. Programom je predviđen dovršetak započete izgradnje skate parka. Troškovi izgradnje skate parka sufinancirani su od strane Ministarstva turizma i sporta.  *4. Dječja igrališta*  Ovom I. izmjenom Programa građenja, planirani iznos za provedbu investicije ostaje nepromijenjen. Za dječja igrališta kao građevine komunalne infrastrukture Programom za 2023.g predviđen je trošak namijenjen za izgradnju i uređenje novih dječjih igrališta na području Grada.   * OSTALO   Ovom I. izmjenom Programa građenja, planirani iznos ostaje nepromijenjen u svrhu osiguranja sredstva za nepredviđene troškove izrade tehničkih rješenja, projektne dokumentacije, geodetskih podloga, otkup zemljišta, vršenje stručnog nadzora nad radovima za potrebe izvođenja građevina komunalne infrastrukture koje će se graditi u uređenim dijelovima građevinskog područja.  Također predviđena je i mogućnost nepredvidivih troškova kao što su na primjer troškovi unutar investicija čija se realizacija u 2022. g. privodi kraju no postoji mogućnost da dio troškova ili sam okončani obračun bude proveden tijekom 2023. godine.  III. GRAĐEVINE KOMUNALNE INFRASTRUKTURE KOJE ĆE SE GRADITI IZVAN  GRAĐEVINSKOG PODRUČJA   * NERAZVRSTANE CESTE, EKI I JAVNA RASVJETA  1. *Izgradnja spojne ceste o NK Zagorec do naselja Herešin*   Ovom I. izmjenom Programa građenja, planirani iznos za provedbu investicije ostaje nepromijenjen. Programom su planirana sredstva za dovršetak izrade projektne dokumentacije, ishođenje akta za gradnju, rješavanje imovinskopravnih odnosa odnosno kupnje zemljišta te za izvođenje radova izgradnje prometnice koja će se uklopiti u postojeći put koji će se rekonstruirati a sve kao spojna cesta između Herešina i Peteranske ceste kao zaobilaznog alternativnog pravca do gradskog kompostišta. Planirana sredstva također uključuju i sredstva za provedbu stručnog nadzora nad izvođenjem radova.   * JAVNE POVRŠINE NA KOJIMA NIJE DOZVOLJEN PROMET MOTORNIH VOZILA   *2. Prijelaz „Radnička“ preko državne ceste DC2 i željezničke pruge R202*  Ovom I. izmjenom Programa građenja, planirani iznos za provedbu investicije ostaje nepromijenjen. Planira se nastavak provedbe investicije u smislu rješavanja problema pješačkog prijelaza preko državne ceste DC2 i željezničke pruge R202. Predviđeni troškovi su osigurani za izradu projektne dokumentacije.   * GROBLJA   Planirana su sredstva za godišnje uređenje grobnih mjesta, proširenje groblja, pješačkih staza, nabavu predmeta i opreme na površinama groblja. Planirani iznos ostaje nepromijenjen.   * OSTALO   Ovom I. izmjenom Programa građenja, planirani iznos ostaje nepromijenjen u svrhu osiguranja sredstva za nepredviđene troškove izrade tehničkih rješenja, projektne dokumentacije, geodetskih podloga, otkup zemljišta, vršenje stručnog nadzora nad radovima za potrebe izvođenja građevina komunalne infrastrukture koje će se graditi izvan građevinskog područja.  Također predviđena je i mogućnost nepredvidivih troškova kao što su na primjer troškovi unutar investicija čija se realizacija u 2022. g privodi kraju no postoji mogućnost da dio troškova ili sam okončani obračun bude proveden tijekom 2023. godine.  IV. POSTOJEĆE GRAĐEVINE KOMUNALNE INFRASTRUKTURE KOJE ĆE SE  REKONSTRUIRATI   * JAVNE POVRŠINE NA KOJIMA NIJE DOZVOLJEN PROMET MOTORNIH VOZILA   *1. Središnji gradski trgovi u Koprivnici*  Ovom I. izmjenom Programa građenja planira se predvidivi iznos sredstava potreban za dovršetak investicije rekonstrukcije središnjih gradskih trgova u Koprivnici (Zrinski trg i Trg bana Josipa Jelačića).  Osim troškova radova rekonstrukcije predviđeni su i troškovi stručnog i projektantskog nadzora te svi prateći troškovi do ishođenja uporabne dozvole i primopredaje građevine.   * NERAZVRSTANE CESTE, EKI I JAVNA RASVJETA   *2. Rekonstrukcija Starčevićeve ulice u Koprivnici*  Ovom I. izmjenom Programa građenja, osiguran je iznos za dovršetak izrade projektne dokumentacije u svrhu ishođenja akta za građenje. Također potrebno je riješiti imovinsko pravne odnose u zoni obuhvata zahvata izgradnje.  U tekućoj godini planirano je pokretanje postupka javne nabave za odabir izvođača radova na rekonstrukciji prometnice obzirom na procijenjenu vrijednost troškova izvođenja radova.  Sami početak izvođenja radova uskladiti će se sa izvođenjem radova rekonstrukcije vodovodne i kanalizacijske mreže (preko projekta Aglomeracija Koprivnica) u susjednoj Pavelinskoj ulici kako bi se promet mogao nesmetano odvijati, kao i sa radovima na izgradnji kanalizacije u Ivanjskoj ulici investitora Koprivničke vode.   * OSTALO   Ovom I. izmjenom Programa građenja, planirani iznos ostaje nepromijenjen u svrhu osiguranja sredstva za nepredviđene troškove izrade tehničkih rješenja, projektne dokumentacije, geodetskih podloga, otkup zemljišta, vršenje stručnog nadzora nad radovima za potrebe izvođenja građevina komunalne infrastrukture koje će se rekonstruirati.  Također predviđena je i mogućnost nepredvidivih troškova kao što su na primjer troškovi unutar investicija čija se realizacija u 2022.g privodi kraju no postoji mogućnost da dio troškova ili sam okončani obračun bude proveden tijekom 2023. godine.   1. **Potrebna sredstva za provedbu akta**   Za provedbu Programa u Proračunu Grada Koprivnice za 2023. godinu potrebno je osigurati sveukupno 2.472.485,00 eura. Izvori financiranja planirani su na slijedeći način:   * sredstva komunalne naknade u iznosu od 1.737.255,00 eura, * sredstva komunalnog doprinosa u iznosu od 276.640,00 eura, * sredstva šumskog doprinosa u iznosu od 25.000,00 eura, * sredstva iz naknade za zadržavanje nezakonito izgrađenih zgrada u iznosu 107.000,00 eura, * sredstva od prodaje nefinancijske imovine u iznosu od 184.960,00 eura, * sredstva Ministarstva turizma i sporta u iznosu od 77.035,00 eura, * sredstva Proračuna – opći prihodi i primici u iznosu od 64.595,00 eura, | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je 23 dana te je bilo otvoreno od 03.05 do 25.05.2023. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  26. svibnja 2023. |